CELEX: E2007J0003
Language: bg
Date: 2007-12-14 00:00:00
Title: Решение на Съда от 14 декември 2007 година по дело E-3/07 — Надзорният орган на ЕАСТ срещу Република Исландия (Неизпълнение от договаряща страна на нейните задължения — Директива 2002/88/ЕО на Европейския парламент и Съвета относно мерките срещу емисиите от замърсяващи газове и частици, изпускани от двигателите с вътрешно горене, използвани в мобилните устройства, които не са предназначени за движение по път)

8.5.2008   
            
            
               BG
            
            
               Официален вестник на Европейския съюз
            
            
               C 113/13
            
         
      РЕШЕНИЕ НА СЪДА
   
   от 14 декември 2007 година
   по дело E-3/07
   Надзорният орган на ЕАСТ срещу Република Исландия
   
      (Неизпълнение от договаряща страна на нейните задължения — Директива 2002/88/ЕО на Европейския парламент и Съвета относно мерките срещу емисиите от замърсяващи газове и частици, изпускани от двигателите с вътрешно горене, използвани в мобилните устройства, които не са предназначени за движение по път)
   
   (2008/C 113/10)
   По дело E-3/07, Надзорният орган на ЕАСТ срещу Република Исландия — искане за постановление, че с неприемането в посочения срок или неуведомяването на Надзорния орган на ЕАСТ за приемането на мерките, необходими за прилагане на акта, посочен във глава XXIV, точка 1а, второ тире от приложение II към Споразумението за ЕИП, т.е. Директива 2002/88/ЕО на Европейския парламент и на Съвета за изменение на Директива 97/68/ЕО, адаптирана към Споразумението за ЕИП с протокол 1 към него, Република Исландия не е изпълнила своите задължения съгласно член 2 от акта и член 7 от Споразумението за ЕИП. Съдът, съставен от: Carl Baudenbacher, председател, Henrik Bull, съдия-докладчик, и Thorgeir Örlygsson, съдия, излезе с решение на 14 декември 2007 г., чийто диспозитив гласи:
   
               1.
            
            
               Постановява, че с неприемането в посочения срок на мерките, необходими за прилагане на акта, посочен в глава XXIV, точка 1а, второ тире от приложение II към Споразумението за ЕИП (Директива 2002/88/ЕО на Европейския парламент и на Съвета от 9 декември 2002 г. за изменение на Директива 97/68/ЕО за сближаване на законодателствата на държавите-членки в областта на мерките срещу емисиите от замърсяващи газове и частици, изпускани от двигателите с вътрешно горене, използвани в мобилните устройства, които не са предназначени за движение по път), адаптирана към Споразумението за ЕИП с протокол 1 към него, Република Исландия не е изпълнила своите задължения съгласно член 2 от акта и член 7 от Споразумението за ЕИП.
            
         
               2.
            
            
               Нарежда на Република Исландия да поеме разходите по съдебното производство.